Klepp kirke

Klepp kirke (Klepp kyrkje) er en langkirke fra 1846 i Klepp kommune, Rogaland fylke. Byggverket er i tømmer og har 280 sitteplasser. Kirken er reist etter typetegninger av Hans Ditlev Franciscus von Linstow. Den ble restaurert i 1971, og et tilbygg ble oppført. Kirken har en altertavle fra 1610 med motivet Jesu oppstandelse. Tavlen er skåret av Thomas Snekker og dekorert av Peter Reimers. Prekestolen er i tre fra 1846. Orgelet er fra Jensen & Thomsen og har 18 stemmer. Kirkeklokken er fra Olsen Nauen Klokkestøperi og har inskripsjonen: «Kjære kyrkjeklokka, Tona um frelsa. Kalla og helsa, Kalla og helsa med fred Guds born.» Dette er samme inskripsjon som på kirkeklokken i Bore kirke. Kirken forventes avløst av en ny kirke i 2026. Referanser Litteratur Alf Henry Rasmussen (1993). «Klepp kirke». Våre kirker. Norsk kirkeleksikon. Kirkenær: Vanebo forlag. s. 431. ISBN 82-75-27022-7. Eksterne lenker (no) «Klepp kirke». Kirkesøk. Den norske kirke. (en) Klepp kyrkje – kategori av bilder, video eller lyd på Commons (no) «Klepp kirke». Kulturminnesøk. Riksantikvaren – Direktoratet for kulturminneforvaltning.